خوالین

خوالین ڕووبارێک لە ناوچەی ئیلام لە ڕۆژھەڵاتی کوردستانە کە کانگای خوێی خواردەمەنییە و خوێ بەشێوەیەکی بەرفراوان لە بنی ڕووبارەکە و چەمە بچۆکەکانی ھەڵقوڵینێتەوە. ئاوی ڕووباری خوالین سۆڵە و خواردەمەنی نییە و ھەر گیانلەبەرێک لێ بخواتەوە دەمرێت.

خوالین لە ناوچەی مێمەک لە سنۆری عێراق و ئێران داکەوتووە. سەرچاوەی خوالین کێوەکانی گرێچیا و چەکەر لە ناوچەی بۆلی لە بەشی چەواری شارستانی ئیلامە، کە بەدوای پەڕاندنەوەی دەشتی مێمەک دەڕێژێتەوە ناو ڕووباری نەی خدر و دەچێتە ناو بەشی باشووری کوردستانی باشوور.کوردپرێس: خوالین ڕووبارێک لە خوێ لە ئیلامدا، ھەڵقوڵاو لە ناخی سەردەمی کۆنین، نووسینی حیشمەتوڵڵا کەرەمینەژاد، نووسراو لە ٢٨ی ئابی ٢٠١٩؛ سەردان لە ٢٨ی ئابی ٢٠١٩.

بە نەریتی بەرھەمھێنانی خوێ لە کانەکانی کوێستانانی دەوروبەری ئەم ڕۆبارەیش خوالین یان نمەکلان دەڵێن. ئەم نەریتانە لە ساڵی ٢٠١٩ لەلایەن وەزارەتی کەلەپووری چاندی، گەشتیاری و ھونەرە دەستسازەکانی ئێران لە پێڕستی ئاسەواری نادیاری چاندیی ئێران بە ژمارەی ١٩٨٤ نووسێندراوە و بڕیار داوە کە فیلمێکی دکۆمانتەریش سەبارەت بەم دابونەریتە بەرھەم بھێنرێت.کوردپرێس: بەرھەم ھێنانی خوێ لە ئیلام بەڵگەدار دەکرێت، نووسراو لە ٢٧ی تشرینی یەکەمی ٢٠٢١؛ سەردان لە ٢٨ی تشرینی یەکەمی ٢٠٢١.

 سەرچاوەکان 

پۆل:خوێ
پۆل:سنووری ئێران–عێراق
پۆل:ڕووبارە نێونەتەوەیییەکانی ئاسیا
پۆل:ڕووبارەکانی پارێزگای ئیلام
پۆل:ڕووبارەکانی ئێران
پۆل:ڕووبارەکانی عێراق
پۆل:ڕووبارەکانی کوردستان
پۆل:شوێنە گەشتیارییەکانی پارێزگای ئیلام